

**GLAVNI GRAD - PODGORICA**

**SEKRETARIJAT ZA KOMUNALNE POSLOVE**

**IZVJEŠTAJ O SPROVOĐENJU PLANA UPRAVLJANJA KOMUNALNIM**

**I NEOPASNIM GRAĐEVINSKIM OTPADOM U GLAVNOM GRADU - PODGORICA**

**ZA 2022. GODINU**

**Podgorica, oktobar 2023.godine**

SADRŽAJ

UVOD………………………………………………………….……………………………………..……….3

1.Osnove sadržaja Lokalnog plana upravljanja otpadom u Glavnom gradu Podgorica…….……….3

2.Upravljanje komunalnim i neopasnim građevinskim otpadom u Glavnom gradu Podgorica……...4

3.Realizovane aktivnosti....................................................................................................................5

4.Zaključna razmatranja....................................................................................................................7

5.PRILOZI

Prilog 1 ...........................................................................................................................................9

TABELARNI PRIKAZ SANIRANIH NEUREĐENIH ODLAGALIŠTA OTPADA

- Sanirana neuređena odlagališta otpada na području Glavnog grada...........................................9

 - Sanirana neuređena odlagališta na području Opštine Zeta..........................................................10

 Prilog 2.........................................................................................................................................11

 TABELARNI PRIKAZ SAKUPLJENIH KOLIČINA OTPADA I KOLIČINA SAKUPLJENIH

 RECIKLABIH FRAKCIJA OTPADA

 Prilog 3..........................................................................................................................................12

 TABELARNI PRIKAZ INVESTICIONIH ULAGANJA

* Uložena Sredstva iz Budžeta Glavnog grada...........................................................................12

Uložena sredstva „Čistoća“ d.o.o. Podgorica............................................................................12

* Uložena sredstva „Deponija“ d.o.o. Podgorica.........................................................................12

UVOD

Članom 25 stav 6 Zakona o upravljanju otpadom (“Službeni list CG”, br.64/11 i 39/16), propisano je da godišnji Izvještaj o sprovođenju Lokalnog plana usvaja nadležni organ jedinice lokalne samouprave.

Članom 23 Zakona, stav 1,3 i 9 propisano je Lokalni plan donosi skupština jedinice lokalne samouprave, na period na koji je donijet Državni plan, lokalni plan mora biti usaglašen sa Državnim planom, kao i da je za sprovođenje lokalnog plana odgovoran je izvršni organ jedinice lokalne samouprave.

1. Osnove sadržaja Lokalnog plana upravljanja otpadom u Glavnom gradu Podgorica

Plan upravljanja komunalnim i neopasnim građevinskim otpadom u Glavnom gradu Podgorica za period 2016-2020. godine, donijela je Skupština Glavnog grada Podgorice, shodno zakonski definisanim obavezama ( Sl.Crne Gore - “opštinski propisi” br.51/16 ).

Zbog kašnjenja donošenja Državnog plana upravljanja otpadom, shodno Zakonu o upravljanju otpadom produžena je primjena Državnog, a time i Lokalnog plana upravljanja komunalnim i neopasnim građevinskim otpadom u Glavnom gradu.

Lokalnim planom su postavljeni ciljevi koji su u skladu s preporukama Državnog plana upravljanja otpadom i Nacionalnom strategijom upravljanja otpadom, a time i evropskim direktivama.

Na bazi postojećeg i planiranog stanja, i postavljenih ciljeva, Plan je na realan i primjenjliv način koncipirao održivo upravljanje komunalnim i neopasnim građevinskim otpadom u Glavnom gradu.

Planom je tretirano postojeće stanje upravljanja komunalnim i neopasnim građevinskim otpadom, shodno zakonskim propisima, nadležnostima društava kojima je povjereno upravljanje ovim vrstama otpada, i postojećom komunalnom infrasturkturom.

Lokalni plan obuhvata sve faze upravljanja otpadom, od nastanka do njegovog konačnog zbrinjavanja, i stavlja akcenat na dvije najvažnije karike u organizovanom održivom upravljanju otpadom:

- primarnu selekciju, uvođenjem selektivnog sakupljanja otpada iz domaćinstava kroz dvije frakcije: “suvu” frakciju - reciklabilni materijali: papir, PET amabalažu, karton, limenke i dr., i “mokru” frakciju - organski biorazgradivi otpad.

-podizanje ekološke svijesti građana, kroz organizovanje edukacije od strane nadležnih organa uprave i gradskih službi radi upoznavanja svih ciljnih grupa (zaposlenih u komunalnim službama kojima je povjereno upravljanje otpadom, građana mjesnih zajednica, djecue u predškolskim i školskim ustanovama, vaspitače i obrazovni kadar u ovim ustanovama) sa potrebom pravilnog i adekvatnog sakupljanja otpada i benefitima koje ono donosi kroz zaštitu životne sredine, kao i finansijskim benefitima koji se mogu obezbijediti na taj način.

Ciljevi koji su planirani:

* uspostavljanje primarne selekcija po modelu “suva” i “mokra” frakcija otpada;
* uspostavljanje sakupljačke mreže otpada u ruralnim naseljima po sistemu “suva” i “mokra” frakcija;
* podizanje javne svijesti - unaprjeđenje odnosa komunalnih službi i stanovništva;
* izgradnja planiranih postrojenja i nabavka nedostajuće mehanizacije i opreme;
* smanjenje količine otpada koji će se zbrinuti na sanitarnu kadu deponije »Livade«

Lokalnim planom predviđen je finansijski i akcioni plan kojim su definisane zakonodavno - pravne i tehničko - tehnološke aktivnosti za period za koji je donijet plan. Implementacija plana prati se kroz sačinjavanje godišnjih izvještaja o sprovođenju plana.

Izvještaj o sprovođenju plana upravljanja komunalnim i neopasnim građevinskim otpadom u Glavnom gradu Podgorica za 2022. godinu izrađen shodno Pravilniku o bližem sadržaju i načinu podnošenja godišnjih izvještaja o sprovođenju planova upravljanja otpadom („Službeni list CG", br. 53/12) i raspoloživih podataka dostavljenih od strane “Deponija” d.o.o. Podgorica, “Čistoća” d.o.o. Podgorica, “Zelenilo” d.o.o. Podgorica, Komunalne inspekcije i Komunalne policije Glavnog grada Podgorica.

Izvještajem je dato postojeće stanje upravljanja komunalnim i neopasnim građevinskim otpadom u Glavnom gradu,aktivnosti koje su realizovane u izvještajnom periodu, i zaključna razmatranja s predlogom aktivnosti i mjera u cilju unaprjeđenja i obezbjeđivanja održivog upravljanja otpadom Glavnom gradu.

2.Upravljanje komunalnim i neopasnim građevinskim otpadom u Glavnom gradu Podgorica

Organizovanje i sprovođenje upravljanja komunalnim i neopasnim građevinskim otpadom, shodno Zakonu o upravljanju otpadom povjereno je jedinici lokalne samouprave, što podrazumijeva kontrolisano sakupljanje, transport, preradu i zbrinjavanje, kao i vođenje evidencije količine kako sakupljenog, tako i zbrinutog otpada.

Poslovi sakupljanja i transporta komunalnog i neopasnog građevinskog otpada, Ugovorom opovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada Podgorica (“Sl.list CG- opštinski propisi“ br. 16/20) povjereni su “Čistoća” d.o.o. Podgorica, dok su poslovi zbrinjavanja otpada Ugovoromopovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada Podgorica(“Sl.list CG- opštinski propisi“ br.16/20), povjereni “Deponija” d.o.o. Komunalni otpad se odlaže na sanitarnu deponiju »Livade«, a neopasni građevinski otpad na privremenom odlagalištu »Mojanski krst« u Mojanovićima, Opština Zeta.

Upravljanje biootpadom, zelenim otpadom sa javnih zelenih površina povjereno je “Zelenilo“ d.o.o. Podgorica, Ugovorom opovjeravanju obavljanja komunalnih djelatnosti i korišćenju komunalne infrastrukture i drugih sredstava u svojini Glavnog grada (“Sl.list CG- opštinski propisi“ br. 16/20). Planiranom izgradnjom biokompostane, biće riješeno upravljanje ovom vrstom otpada. Za izradu projektne dokumentacije iz Budžeta Glavnog grada utrošeno je 50.000,00 eura. Završena je projektna dokumetacija potrebna za prijavu za II krug za finansiranje iz IPA fonda. Za realizaciju projekta su potrebna sredstva u iznosu od 2.200.000,00 eura po izrađenom predmjeru i predračunu. Do izgradnje biokompostane, biljni otpad se odvozi na privremeno opredijeljenu lokaciju koja se nalazi u neposrednoj blizini deponije »Livade«.

Shodno zakonskim propisima Glavni grad je stvorio osnovne pretpostavke za uspostavljanje sistema održivog upravljanja otpadom i seletivnog sakupljanja otpada, kroz izgradnju sanitarne deponije “Livade”, Regionalnog reciklažnog centra, postavljanje posuda za selektivno sakupljanje otpada po konceptu “suva” i “mokra” frakcija otpada, postavljanjem reciklažnih dvorišta, nabavkom mobilnog reciklažnog dvorišta, postavljanjem posuda za biljni i kabasti otpad iz domaćinstva, nabavkom mobilnog reciklažnog dvorišta, postavljanjem reciklažnog ostrva,i nabavkom nedostajuće i moderne mehanizacije i opreme.

U Glavnom gradu se vodi evidencija o količini sakupljenog komunalnog otpada, odnosno količini otpada koji se doprema na sanitarnu deponiju »Livade«. Svako komunalno vozilo sa komunalnim otpadom, koje ima odgovarajući identifikacioni broj, prilikom ulaska u krug sanitarne deponije vaga se na elektronskoj vagi.

3.Realizovane aktivnosti

Količine ukupno dopremljenog otpada na deponiju „Livade“ u 2022.godini iznose 79.816,12 tona. Sa teritorije Glavnog grada i Opštine Zeta, sakupljeno je 66.178,62 tone komunalnog otpada. Preostala količina otpada dopremljena je iz: Opštine Danilovgrad 4.065,62 tone, Prijestonice Cetinje 5.078,48tona, Opštine Šavnik 250,28 tona, Opštine Plužine 501,06 tona i Opštine Tuzi 3.742,06 tona.

U Regionalnom reciklažnom centru, preduzete su aktivnosti na povećanju selektivnog sortiranja dopremljenog komunalnog otpada. Procenat selekcije otpada i pored stvorenih pretpostavki za selektivno sakupljanje komunalnog otpada, još uvijek nije na zadovoljavajućem nivou. Od ukupnih količina dopremljenog komunalnog otpada i otkupljenog ambalažnog otpada selektovano je: 1.037 tona kartona, 290 tona papira, 81 tona PET ambalaže, 182 tone plastike, 62 tone željeza, 9 tona aliminijuma i 58 tona LDPE.

Nastavljene su aktivnosti na uspostavljanju primarne selekcije kroz koncept selektivnog sakupljanja otpada na dvije frakcije, “suva” i “mokra” frakcija otpada, postavljanjem polupodzemnih kontejnera za ove dvije frakcije. Tokom 2022.godine ugrađen je 81 polupodzemni kontejner na 43 lokacije. Zaključno sa decembrom 2022. godine u funkciji je bilo 311 polupodzemnih kontejnera, na 188 lokacija. Na lokacijama gdje nisu postojali uslovi za ugradnju polupodzemnih kontejnera, postavljeno je 19 posuda za sakupljanje komunalnog otpada 1,1,m3 (metalni kontejneri) na 9 novoformiranih mikrolokacija, dok je remontovano 1567 kontejnera.Tokom 2022. godine na prostoru Glavnog grada Podgorica i Opštine Zeta pražnjeno je ukupno 3624 metalnih kontejnera zapremine 1,1 m³ za komunalni otpad.

Reciklažna dvorišta u Glavnom gradu nalaze se na sljedećim lokacijama: Ul.Iva Vizina na Zabjelu, Ul.Orijenska na Zlatici, Ul.Husinskih rudara na Koniku, Ul.Kritskog odreda u Donjoj Gorici, Bulevar Mihaila Lalića u Tološima i reciklažno dvorište u Goričanima, Opština Zeta. Ukupno sakupljena količina otpada u reciklažnim dvorištima je 238.012 kg, od čega 228.471 kg neopasnog otpada i 9.541 kg opasnog otpada.

Broj korisnika kojima se pruža usluga organizovanog sakupljanja komunalnog otpada je 64.566. Tokom 2022.godine registrovano je 2.304 novih korisnika.

Cijene usluga sakupljanja, transporta, prerade i zbrinjavanja komunalnog otpada su utvrđene na osnovu površine objekta korisnika (jedinica mjere: m2 stambenog, odnosno poslovnog prostora), u skladu sa članom 6, stav 1, Uredbe o bližim elementima i metodologiji za određivanje cijena komunalnih usluga. Kod pravnih lica, cijene su određene primjenom korekcionog faktora (čl. 6, stav 2 pomenute Uredbe).

Shodno Odluci o načinu odvojenog sakupljanja i sakupljanja komunalnog otpada, radi obrade na teritoriji Glavnog grada, krajem 2018. godine, započete su aktivnosti na postavljanju posuda zapremine 10m3, za odlaganje biljnog i kabastog otpada, u cilju obezbjeđivanja uslova građanima za odlaganje ovih vrsta otpada iz domaćinstva, koje se ne mogu odložiti u posude za sakupljanje komunalnog otpada postavljenim na javnim površinama. Na utvrđenim lokacijama, postavljaju se namjenske posude, sa jasno obilježenim naljepnicama, vidljivim nazivom i ilustrovanim prikazom vrste otpada koji se odlaže u njima. U toku 2022.godine sakupljeno je i odloženo 2,64 tone komunalnog otpada, 20,62 tona biljnog otpada i 134,92 tone kabastog otpada, što ukupno iznosi 158,18 tona otpada.

U cilju obezbjeđivanja što boljih uslova, i sprječavanja nepropisnog odlaganja otpada na javnim površinama, pored ovih posuda, građanima je omogućeno da radnim danima na pet reciklažnih dvorišta, besplatno mogu odložiti biljni i kabasti otpad iz domaćinstva.

Započete su aktivnosti na izgradnji Postrojenja za preradu neopasnog građevinskog otpada, izrađena je Studije izbora lokacije za Postrojenje za preradu neopasnog građevinskog otpada. U toku su aktivnosti na izradi Studije izvodljivosti za izgradnju postrojenja za preradu neopasnog građevinskog otpada. Privremeno odlagalište neopasnog građevinskog otpada nalazi se na lokaciji „Mojanski krst“ u Mojanovićima.Količine sakupljenog građevinskog otpada u 2022.godini iznose 8.692 tone.

U cilju uspostavljanja sistema primarne selekcije, u toku izvještajne godine realizovane su aktivnosti na podizanju ekološke svijesti građana, prvenstveno školske i predškolske djece, kao ciljne gupe, o značaju primarne selekcije, kroz nastavak implementcije projekta “Otpad resurs koji treba iskorisiti”. Projekat je realizovan kroz održavanje 15 edukativnih radionica u osnovnim i srednjim školama, gradskog i prigradskog područja, 5 radionica za predškolsku populaciju, koje su organizovane u vrtićima sa teritorije Glavnog grada i 2 radionice za građane mjesnih zajednica Glavnog grada i Opštine Zeta. Akcenat edukacije usmjeren je na značaj primarne selekcije komunalnog otpada. Projekat je osim edukativnih radionica realizovan i kroz obilazak reciklažnih dvorišta, Regionalnog reciklažnog centra i sanitarne deponije „Livade“ . Edukativna predavanja su održana su kroz dvije prezentacije. Kroz prvu prezentaciju, učenici i građani su upoznati s značajem primarne selekcije, dok su kroz drugu prezentaciju upoznati sa aktivnostima koje je Glavni grad preduzeo u cilju sprovođenja primarne selekcije po modelu “suva” i “mokra” frakcija, sa mogućnostima selekcije otpada na izvoru njegovog nastanka, lokacijama reciklažnih dvorišta, njihovom funkcionisanju i sa podacima koje vrste otpada se mogu odlagati u okviru njih, kao i sa obavezama iz Lokalnog plana, zakonskom regulativom, i kaznenom politikom koja će biti preduzimana zbog nesavjesnog odnosa prema zaštiti životne sredine.

 U toku 2022.godine realizovane su aktivnosti na uklanjanju i sanaciji neuređenih odlagališta na teritoriji Glavnog grada i opštine Zeta. Popisom je identifikovano 26 lokacija neuređenih odlagališta otpada, pri čemu je uklonjeno 6.090 m³ raznog otpada.**1**

Postojeća infrastruktura, mehanizacija i oprema za upravljanje otpadom obezbjeđuje organizovano upravljanje otpadom. Na sanitarnoj deponiji »Livade« izgrađene su četiri sanitarne kade, Regionalni reciklažni centar za selekciju otpada, Pogon za tretman vozila van upotrebe, Baklja za spaljivanje biogasa i Pogon za prečišćavanje procjednih voda sa deponije.

Takođe, modernizovana mehanizacija, specijalizovana vozilia i oprema obezbjeđuje adekvatnu i blagovremenu realizaciju poslova upravljanja otpadom, kvalitetno i blagovremeno sakupljanje otpada iz polupodzemnih kontejnera,metalnih posuda za sakupljanje otpada, čišćenje javnih površina i sanaciju neuređenih odlagališta otpada, selekciju otpada, sanaciju neuređenih odlagališta otpada, preradu i zbrinjavanje komunalnog otpada.

Nastavljene su aktivnosti na obezbjeđivanjiu uslova za održivo upravljanje komunalnim i neopasnim građevinskim otpadom u 2022.godini, kroz značajna investiciona ulaganja koja su se između ostalog odnosila na nabavku vozila i opreme, nabavku i sanaciju komunalnih objekata i ostalih potrebnih sadržaja.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1Prilog 1 - Tabelarni prikaz saniranih neuređenih odlagališta otpada

Ukupan iznos finansijskih sredstava utrošen po ovom osnovu iznosi 1.867.670,57 eura, od čega je iznos iz Budžeta Glavnog grada 1.231.816,72 eura , iz sredstava Društava iznos od 621.391,85 eura, i iz donacija iznos od 14.462,00 eura**.2**

Od strane Komunalne inspekcije izdato je 176 prekršajnih naloga po odredbama Odluke o održavanju čistoće i 21 prekršajni nalog po odredbama Zakona o komunalnim djelatnostima. Ukupno je izdato 197 prekršajnih naloga iz oblasti obezbjeđivanja komunalnog reda. Donešeno je 21 rješenje o izvršenju u iznosu od 7,751.15 eura.

Od strane Komunalne policije u toku 2022. godini zaprimljene su 204 prijave građana za odlaganje otpada na javnim površinama.

U izvještajnom periodu, shodno članu 28 Zakona o upravljanju otpadom („Sl.list CG“ br.64/11 i 39/16), izdato je tridesetdevet (39) mišljenja na planove upravljanja otpadom proizvođača otpada. Shodno članu 38 Zakona o upravljanju otpadom izdato je pet (5) saglasnosti za upis u registar sakupljača odnosno prevoznika otpada.

Realizovana je usaglašenost propisa iz nadležnosti lokalne samouprave kojima je regulisana oblast upavljanja otpadom. Shodno članu 13 stav 5 Zakona o upravljanju otpadom, Glavni grad je donio Odluku o načinu odvojenog sakupljanja i sakupljanja komunalnog otpada radi obrade na teritoriji Glavnog grada (Sl.list CG-opštinski propisi br.38/18).

Shodno Zakonu o komunalnim djelatnostima usaglašena je Odluka o održavanju čistoće na teritoriji Glavnog grada Podgorice ("Sl.list CG"- opštinski propisi", broj 09/20), Odluka o uređivanju i održavanju zelenih površina ("Sl.list CG" - opštinski propisi " br.9/09, 40/15 i 34/16) i Odluka o komunalnom redu ("Sl.list CG" - opštinski propisi", br. 29/20 i 7/21 ).

1. Zaključna razmatranja

Glavni grad je, u saradnji sa nadležnim Društvima i posebnim Službama Glavnog grada, u toku 2022.godine nastavio sa sprovođenjem aktivnosti i mjera na unaprjeđenju upravljanja otpadom, i realizaciji ciljeva definisanih lokalnim planom upravljanja otpadom na način kojim se obezbjeđuju najmanji rizici i opasnosti po zdravlje građana i životnu sredinu, kao i na unaprjeđenju razvijanja ekološke svijesti o značaju održivog upravljanja otpadom.

U organizovanju održivog upravljanja otpadom, a u skladu sa zakonskom propisima kojima je regulisana ova oblast, u narednom periodu potrebno je realizovati sljedeće aktivnosti i mjere:

1. Polazeći od Zakonom utvrđene obaveze da su jedinice lokalne samouprave dužne da organizuju selektivni način sakupljanja otpada, intenzivirati aktivnosti na implementaciji primarne selekcije, shodno Odluci o načinu odvojenog sakupljanja i sakupljanja komunalnog otpada radi obrade na teritoriji Glavnog grada.
2. Izgraditi nedostajuću planiranu infrastrukturu za upravljanje komunalnim otpadom i neopasnim građevinskim otpadom:
* Realizovati aktivnosti na postavljanju posuda za selektivno sakupljanje otpada.
* Intenzivirati aktivnosti na izgradnji Postrojenja za preradu neopasnog građevinskog otpada.
* Intenzivirati aktivnosti na izgradnji biokompostane.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2Prilog 3 – tabelarni prikaz investicionih ulaganja u mehanizaciju opreme i infrastrukturu.

1. U cilju sprječavanja nastanka neuređenih odlagališta otpada, od strane Komunalne policije i Komunalne inspekcije kontinuirano vršiti nadzor devastiranih lokacija usljed odlaganja komunalnog otpada od strane nesavjesnih pojedinaca, u cilju njihove identifikacije, i preduzimanja potrebnih mjera i radnji shodno nadležnostima.
2. Proširiti i jačati administrativne kapacitete na nivou grada u oblasti upravljanja otpadom:
* Neophodno je nastaviti sa aktivnostima na jačanju institucionalnih kapaciteta, koji predstavljaju uslov za efikasnu realizaciju aktivnosti upravljanja otpadom. To se prije svega odnosi na kadrovsko jačanje organizacione strukture za obavljanje poslova i inspekcijskog nadzora na lokalnom nivou.

1. Kontinuirano realizovati aktivnosti na podizanju ekološke svijesti stanovništva o značaju uspostavljanja održivog upravljanja otpadom:
* Razvijanje ekološke svijesti o potrebi pravilnog postupanja sa otpadom, o značaju selektivnog sakupljanja otpada i reciklaži, prije svega kod najmlađe populacije - djece i omladine (kampanje, oglašavanja, promotivni materijali, brošure, eko kampovi, unaprijediti odnos komunalnih službi i stanovništva u dijelu animacije stanovništva).
* Preduzimati potrebe radnje i mjere na sprečavanju nastanka neuređenih odlagališta otpada kroz podizanje ekološke svijesti i sprovođenje kaznenih odredbi.
1. Unaprijediti postojeću i izvršiti nabavku nedostajuće mehanizacije i opreme potrebne za adekvatno upravljanje komunalnim i neopasnim građevinskim otpadom.
2. Preduzeti aktivnosti na izradi izmjene Odluke o odžavanju čistoće na teritoriji Glavnog grada Podgorice u dijelu odluke kojim su propisane kaznene odredbe.

1. Kroz saradnju sa Ministarstvom ekologije, urbanizma i prostornog planiranja, Agencijim za zaštitu životne sredine, Eko fondom, NVO sektorom iz oblasti zaštite životne sredine realizovati aktivnosti na uspostavljanju integrisanog upravljanja otpadom, kroz sistem selektivnog prikupljanja otpada.

Prilog 1

Tabelarni prikaz saniranih neuređenih odlagališta otpada

 Tabela 1.Sanirana neuređena odlagališta otpada na području Glavnog grada:

|  |  |  |  |
| --- | --- | --- | --- |
| R. br. | Lokacije neuređenih odlagališta otpada | Uklonjene količineotpada | Finansijska sredstva utrošena za sanaciju |
|  | Prije Dekar pumpe,preko puta romskog naselja | 250m³ | 2.601,57 eura |
|  | Pored Građevinskog nadzora i labaratorijskih ispitivanja | 750m³ | 6.506,00 eura |
|  | U blizini Muzeja “Marko Miljanov“ Medun | 20m³ | 798,22 eura |
|  | Ispod Kontrolnog tornja | 100m³ | 1.498,40 eura |
|  | Bulevar Vojvode Stanka Radonjića, uz šine | 150m³ | 1.831,14 eura |
|  | Prostor između Cedisa,Cijevne Komerc i pruge | 1.200m³ | 12.183,05 eura |
|  | Konik, ispred zgrada Njemačke donacije | 20m³ | 476,15 eura |
|  | Ulica Ćamila Sijerića, iza zgrada Njemačke donacije | 30m³ | 1.098,24 eura |
|  | Vrh Kakaricke gore i pored igrališta | 100m³ | 988,20 eura |
|  | Ćemovsko polje, u blizini Skloništa za napuštene i izgubljene kućne ljubimce | 350m³ | 4.175,10 eura |
|  | Pored stadiona FK “Zabjelo“ | 300m³ | 4.187,20 eura |
|  | Put Radomira Ivanovića iza pumpe “Dekar“ | 200m³ | 2.439,60 eura |
|  | Donji Kokoti,uz rijeku Moraču | 170m³ | 2.439,60 eura |
|  | Grbavci, lokacija br.2 | 250m³ | 2.654,00 eura |
|  | Grbavci, lokacija br.3 | 200m³ | 2.268,80 eura |
|  | Grbavci, lokacija br.1 | 500m³ | 6.350,58 eura |
|  | Farmaci, stari put Podgorica-Cetinje | 80m³ | 1.155,60 eura |
|  | Stara Zlatica, uz rijeku Moraču | 400m³ | 6.887,10 eura |
|  | Ukupno: | 5.300m³ | 60.538,55 eura |

Tabela 2. Sanirana neuređena odlagališta na području Opštine Zeta

|  |  |  |  |
| --- | --- | --- | --- |
| R. br.  | Lokacije neuređenih odlagališta otpada | Uklonjene količineotpada | Finansijska sredstva utrošena za sanaciju |
|  | Vukovački most,lijeva i desna strana obale rijeke Morače | 150m³ | 1.511,68 eura |
|  | Bistrice poslije pružnog prelaza | 100m³ | 1.126,48 eura |
|  | Lazova ograđa | 40m³ | 501,18 eura |
|  | Berislavci-put za Plavnicu,lijeva strana | 70m³ | 783,87 eura |
|  | Gostilj,kod crkve | 90m³ | 1.134,20 eura |
|  | Put za Pantovac | 80m³ | 1.070,00 eura |
|  | Žaborovo | 110m³ | 1.262,60 eura |
|  | Baljinice | 150m³ | 1.733,40 eura |
|  | Ukupno: | 790m³ | 9.123,41 eura |

Prilog 2

Tabela 3. Količine sakupljenih količina otpada i količina sakupljenih reciklabih frakcija otpada

|  |
| --- |
|  **4. PODACI O SAKUPLJENIM KOLIČINAMA OTPADA** |
|

|  |
| --- |
| **KOLIČINE SAKUPLJENOG BIORAZGRADIVOG KOMUNALNOG OTPADA, PAPIR, KARTON, OTPAD IZ VRTOVA I PARKOVA,** **ORGANSKI OTPAD I OSTALE FRAKCIJE**( količine otpada date su u tonama ) |
| 3.4.1. | **Godina**(1) | **Količina sakupljenog komunalnog otpada**(2) | **Papir +****karton**(3) | **Organski otpad.**(4) | **Otpad iz vrtova i parkova**(5) | **Ostali otpad****(drvo, odjeća, tekstil, frakcije kabastog i dr)**(6) | **Ukupno sakupljeno**(7)=(3)+(4)+(5)+(6) | **Planirani cilj(%)**(8) | **Realizovani****cilj(%)**(9) |
| 2022. | 79.816,12 | 1.327 | 9.171,48 | 8.027,56 | 9.104,89 | 27.630,93 | 25 | 34,61 |

 |

|  |
| --- |
| **KOLIČINE SAKUPLJENIH RECIKLABILNIH FRAKCIJA**( količine otpada date su u tonama ) |
| **Godina** **(1)** |  **Količina sakupljenog komunalnog otpada** **(2)** | **Papir+kart**(3) | **Plastika**(4) | **Metal**(5) | **Staklo**(6) | **Ukupno sakupljeno**(7)=(3)+(4)+(5)+(6) | **Planirani cilj(%)**(8) | **Realizovani cilj(%)**(9) |
| 2022. | 79.816,12 | 1.327 | 182 | 71 | 0 | 1580 | 50 | 1,9 |

Prilog 3

Tabela 4. Prikaz investicionih ulaganja u mehanizaciju , opremu i infrastrukturu

|  |
| --- |
| Uložena sredstva iz Budžeta Glavnog grada: |
|   | Vrsta ulaganja - investicija | Jed.mjere | Ukupan iznosu eurima |
| 1. | Realizacija radova na izgradnji sanitarne kade br.4 |  | 750.000,00  |
| 2. | Nabavka, isporuka i montaža polupodzemnih kontejnera | 100 | 150.000,00 |
| 3. | Vozilo autosmećar 16m³  | 1 | 70.000,00 |
| 4. | Vozilo autosmećar 16m³ za pražnjenje polupodzemnih i nadzemnih kontejnera od 1,1 m³ | 1 | 154.987,90 |
| 5. | Višenamjenskei uređaj za uklanjanje žvakaćih guma, grafita, postera i sl. | 1 | 59.834,50 |
| 6. | Vozilo kiper | 1 | 32.000,00 |
| 7. | Korpe za odlaganje psećeg izmeta | 12 | 4.999,72 |
| 8. | Rustične korpe za odlaganje sitnog otpada | 20 | 9.994,60 |
| Ukupno: | 1.231.816,72 |

|  |
| --- |
| Uložena sredstva „Čistoća“ d.o.o. Podgorica |
|  R.br. | Vrsta ulaganja - investicija | Jed.mjere | Ukupan iznosu eurima |
| 1. | Nabavka, isporuka i montaža polupodzemnih kontejnera | 100 | 188.900,50 |
| 2. | Vozilo autosmećar od 16 m3 | 1 | 69.999,42 |
| 3 | Vozilo kiper | 1 | 19,586.53 |
| 4. | Nabavka teretnih električnih trokolica | 5 | 25.954,50  |
| 5. | Metalni kontejneri od 5m³ | 4 | 6.037,90  |
| 6. | Metalni kontejneri od 1,1 m3 | 56 | 28.594,72 |
| Ukupno | 339.073,57 |

|  |
| --- |
| Uložena sredstva “Deponija“ d.o.o. Podgorica |
|  R.br. | Vrsta ulaganja - investicija | Jed.mjere | Ukupan iznosu eurima |
| 1. | Nabavka kamiona sa nadogradnjom  | 1 | 117.100,00 |
| 2. | Nabavka tehničkog sistema za zaštitu od ptica u iznosu | 1 | 15.619,28 |
| 3 | Nabavka vertikalne prese u iznossu | 1 | 27.600,00 |
| 4. | Nabavka kamiona kipera 15m3 | 1 | 121.999,00 |
|  Ukupno | 282.318,28 |